HU Az Európai Unió Hivatalos Lapja L 243/41

A BIZOTTSÁG 2007/55/EK IRÁNYELVE

(2007. szeptember 17.)

a 76/895/EGK, a 86/362/EGK, a 86/363/EGK és a 90/642/EGK tanácsi irányelv egyes mellékleteinek az azinfosz-metil legnagyobb megengedett szermaradék-határértéke tekintetében történő módosításáról

(EGT-vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a gyümölcsökben és zöldségekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1976. november 23-i 76/895/EGK tanácsi irányelvre (1) és különösen annak 5. cikkére,

tekintettel a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre (2) és különösen annak 10. cikkére,

tekintettel az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre (3) és különösen annak 10. cikkére,

tekintettel az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre (4) és különösen annak 7. cikkére,

mivel:

(1) A Bizottság értesülése szerint az újonnan rendelkezésre álló toxikológiai és fogyasztói beviteli információk figyelembevételével felül kell vizsgálni az azinfosz-metilre vonatkozó jelenlegi legnagyobb megengedett szermaradék-határértékeket (MRL). A Bizottság felkérte az azinfosz-metil esetében a 91/414/EGK tanácsi irányelv (5) szerint referensként eljáró tagállamot, hogy terjesszen elő javaslatot a közösségi legnagyobb megengedett szermaradék-határértékek felülvizsgálatára vonatkozóan. A javaslatot a Bizottságnak benyújtották.

(2) A közösségi legnagyobb megengedett szermaradék-határértékek és a Codex Alimentarius által javasolt határértékek megállapítása és értékelése hasonló eljárások alapján történik. A Codexben az azinfosz-metilre vonatkozóan számos legnagyobb megengedett szermaradék-határérték szerepel. A referens tagállam a Codexben szereplő legnagyobb megengedett szermaradék-határértékeken alapuló közösségi legnagyobb megengedett szermaradék-határértékeket is értékelte a fogyasztókat érintő kockázatokra vonatkozó új információk szempontjából.

(3) Megtörtént a fogyasztóknak az azinfosz-metil élelmiszer-ipari termékekben való előfordulásából eredő, élethosszig tartó, illetve rövid távú expozíciójának újbóli felmérése és értékelése a közösségi eljárásokkal és gyakorlatokkal összhangban, figyelembe véve az Egészségügyi Világszervezet által közzétett iránymutatásokat (6). Ezek alapján indokolt új szermaradék-határértékek megállapítása annak biztosítása érdekében, hogy ne fordulhasson elő a fogyasztók elfogadhatatlan expozíciója.

(4) Annak érdekében, hogy a fogyasztó megfelelő védelemben részesüljön a növényvédő szerek engedély nélküli felhasználásából származó szermaradékok hatása ellen, az ideiglenes legnagyobb megengedett szermaradék-határértékeket a kérdéses termék/peszticid kombinációkra az analitikailag kimutatható legkisebb értékben kell megállapítani.

(5) A 76/895/EGK, a 86/362/EGK, a 86/363/EGK és a 90/642/EGK irányelv mellékleteiben rögzített legnagyobb megengedett szermaradék-határértékeket ezért ezen anyagok betiltásának megfelelő felügyelete és ellenőrzése, illetve a fogyasztók védelme érdekében módosítani kell.

(6) A Közösség kereskedelmi partnereit a Kereskedelmi Világszervezet útján tájékoztatták az új legnagyobb megengedett szermaradék-határétékekről, és az azokkal kapcsolatos észrevételeiket figyelembe fogják venni.

(7) A 76/895/EGK, a 86/362/EGK, a 86/363/EGK és a 90/642/EGK irányelvet ezért ennek megfelelően módosítani kell.

(8) Az ebben az irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 76/895/EGK irányelv II. mellékletéből az azinfosz-metilre vonatkozó tételt el kell hagyni.

2. cikk

A 86/362/EGK irányelv ezen irányelv I. mellékletének megfelelően módosul.

3. cikk

A 86/363/EGK irányelv ezen irányelv II. mellékletének megfelelően módosul.

4. cikk

A 90/642/EGK irányelv ezen irányelv III. mellékletének megfelelően módosul.

5. cikk

A tagállamok legkésőbb 2008. március 18-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Haladéktalanul megküldik a Bizottságnak e rendelkezések szövegét, valamint a rendelkezések és az irányelv közötti megfelelést leíró táblázatot.

Ezeket a rendelkezéseket 2008. március 19-től alkalmazzák.

Amikor a tagállamok elfogadják az említett rendelkezéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

6. cikk

Ez az irányelv az Európai Unió Hivatalos Lapjában való kihirdetését követő huszadik napon lép hatályba.

7. cikk

Ennek az irányelvnek a tagállamok a címzettjei.

Kelt Brüsszelben, 2007. szeptember 17-én. a Bizottság részéről Markos KYPRIANOU a Bizottság tagja

(1) HL L 340., 1976.12.9., 26. o. A legutóbb a 2007/8/EK bizottsági irányelvvel (HL L 63., 2007.3.1., 9. o.) módosított irányelv.

(2) HL L 221., 1986.8.7., 37. o. A legutóbb a 2007/27/EK bizottsági irányelvvel (HL L 128., 2007.5.16., 31. o.) módosított irányelv.

(3) HL L 221., 1986.8.7., 43. o. A legutóbb a 2007/28/EK bizottsági irányelvvel (HL L 135., 2007.5.26., 6. o.) módosított irányelv.

(4) HL L 350., 1990.12.14., 71. o. A legutóbb a 2007/39/EK bizottsági irányelvvel (HL L 165., 2007.6.27., 25. o.) módosított irányelv.

(5) HL L 230., 1991.8.19., 1. o. A legutóbb a 2007/52/EK bizottsági irányelvvel (HL L 214., 2007.8.17., 3. o.) módosított irányelv.

(6) Irányelvek a peszticid-szermaradékok étrendi bevitelének előrejelzéséhez (Guidelines for predicting dietary intake of pesticide residues) (átdolgozott kiadás), készítette a GEMS/Food Programme (GEMS/Élelmiszer-program) együttműködésben a Peszticid-szermaradványok Kódexbizottsága (Codex Committee on Pesticide Residues), kiadta az Egészségügyi Világszervezet 1997-ben (WHO/FSF/FOS/97.7).

I. MELLÉKLET A 86/362/EGK irányelv II. mellékletének A. része a következő sorral egészül ki: Peszticid-szermaradék Legnagyobb megengedett határérték (mg/kg) „azinfosz-metil 0,05 (*) GABONAFÉLÉK”

II. MELLÉKLET A 86/363/EGK irányelv II. mellékletének A. része a következő sorral egészül ki: Legnagyobb megengedett határérték, mg/kg (ppm) Peszticid-szermaradék az I. mellékletben az ex 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 és a 1602 (1) (4) szám alatt felsorolt húsban, a húsból készült termékekben, belsőségekben és állati zsiradékokban található zsír esetében az I. mellékletben a 0401 szám alatt felsorolt tehéntej és teljes tehéntej esetében; a 0401, 0402, 0405 00 és a 0406 szám alatt felsorolt egyéb élelmiszerekre a (2) és (4) szerint az I. mellékletben a 0407 00 és a 0408 (3) (4) szám alatt felsorolt friss héjas tojások, madártojások és tojássárgája esetében „azinfosz-metil 0,01 (1) 0,01 (1) 0,01 (1) (1) az analitikailag kimutatható legkisebb érték.”